Mun lempeni lieska tumma
Mun lempeni lieska tumma
 Se säihkyy loistossaan,
 Kuin tarina kaihosa, kumma,
 Suviöin jota kerrotaan.

 ”Vait taikapuiston tiellä
 Nyt astuvat nuoret nuo;
 Satakielet ne laulavat siellä,
 Kun siimehet valoon luo.

 ”Sydän kylmä on neidon nuoren,
 On ritari polvillaan.
 Tuli silloin peikko vuoren, –
 Läks neito kaikkoamaan.

 ”Ja ritari veriin raukee,
 Käy peikko kammiohon.” –
 Kun hautani kerran aukee,
 Niin tarina loppunut on.

de:Es leuchtet meine Liebe
ru:Любовь моя — страшная сказка (Гейне/Майков)
uk:В розкішній красі таємничій (Гейне/Леся Українка)